ໄຂກອງປະຊຸມສຳມະນາທິດສະດີການເມືອງຄັ້ງທີ 13 ລະຫວ່າງພັກກອມມູນິດ ຫວຽດນາມ ແລະ ພັກກອມມູນິດ ຈີນ
(VOVWORLD) - ກອງປະຊຸມສຳມະນາທິດສະດີການເມືອງຄັ້ງທີ 13 ພັກກອມມູນິດ ຫວຽດນາມ ແລະ ພັກກອມມູນິດ ຈີນ ດ້ວຍຫົວຂໍ້ວ່າ “ເພີ່ມທະວີການຊີ້ນຳນຳພາຂອງພັກສຳລັບວຽກງານສື່ມວນຊົນ ແລະ ສື່ສານໃນສະພາບການໃໝ່ - ບົດຮຽນຂອງ ຫວຽດນາມ, ບົດຮຽນຂອງ ຈີນ” ໄດ້ໄຂຂຶ້ນໃນວັນທີ 25 ພຶດສະພາ ຢູ່ນະຄອນ ເຈິງເຈົາ ແຂວງ ເຄືອໜານ, ຈີນ
ຄະນະຜູ້ແທນພັກກອມມູນິດ ຫວຽດນາມ ໂດຍເລຂາສູນກາງພັກ, ຫົວໜ້າຄະນະໂຄສະນາສຶກສາສູນກາງ ຫວໍວັນເຖືອງ ເປັນຫົວໜ້າຄະນະ. ຄະນະຜູ້ແທນພັກກອມມູນິດ ຈີນ ໂດຍເລຂາທິການຄະນະເລຂາ, ຫົວໜ້າຄະນະໂຄສະນາສູນກາງ ລືວຈີ໋ປາວ ເປັນຫົວໜ້າຄະນະ. ກ່າວຄຳເຫັນນະທີ່ນີ້ ທ່ານ ຫວໍວັນເຖືອງ ຫົວໜ້າຄະນະໂຄສະນາສຶກສາສູນກາງ ໄດ້ຢັ້ງຢືນທັດສະນະແຜນນະໂຍບາຍຂອງພັກກອມມູນິດ ຫວຽດນາມ ແມ່ນເຄົາລົບ ແລະ ປົກປ້ອງສິດເສລີດ້ານສື່ມວນຊົນ, ສິດເສລີໃນການປາກເວົ້າຄືດັ່ງຄຸນຄ່າສຳຄັນຂອງພື້ນຖານປະຊາທິປະໄຕສັງຄົມນິຍົມ ສ້າງເງື່ອນໄຂເພື່ອໃຫ້ສື່ມວນຊົນພັດທະນາ.
ສ່ວນຝ່າຍຈີນ ທ່ານລືວຈີ໋ປາວ ຫົວໜ້າຄະນະໂຄສະນາສູນກາງ ສະເໜີທັດສະນະການກຳນົດທິດພື້ນຖານຂອງພັກກອມມູນິດ ຈີນ ກ່ຽວກັບວຽກງານຊີ້ນຳສື່ມວນຊົນ, ສື່ສານໃນສະພາບການໃໝ່.